CELEX: 62011TN0630
Language: mt
Date: 2011-12-06 00:00:00
Title: Kawża T-630/11 P: Appell ippreżentat fis- 6 ta’ Diċembru 2011 minn Peter Strobl kontra s-sentenza tat-Tribunal għas-Servizz Pubbliku tad- 29 ta’ Settembru 2011 fil-Kawża F-56/05 — Strobl vs Il-Kummissjoni

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/28
            
         Appell ippreżentat fis-6 ta’ Diċembru 2011 minn Peter Strobl kontra s-sentenza tat-Tribunal għas-Servizz Pubbliku tad-29 ta’ Settembru 2011 fil-Kawża F-56/05 — Strobl vs Il-Kummissjoni
   (Kawża T-630/11 P)
   2012/C 49/51
   Lingwa tal-kawża: il-Ġermaniż
   
      Partijiet
   
   
      Appellant: Peter Strobl (Besozzo, l-Italja) (rappreżentant: H.-J. Rüber, avukat)
   
      Partijiet oħra fil-proċedura: Il-Kummissjoni Ewropea, Il-Kunsill tal-Unjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tad-29 ta’ Settembru 2011 fil-Kawża Strobl vs Il-Kummissjoni,
            
         
               —
            
            
               tiddikjara żbaljata u tannulla d-deċiżjoni tal-konvenuta fl-ewwel istanza, tas-7 ta’ Ottubru 2004, dwar il-ħatra u l-klassifikazzjoni fi grad tiegħu,
            
         
               —
            
            
               tordna lill-konvenuta fl-ewwel istanza sabiex twaqqaf id-diskriminazzjoni fir-rigward tiegħu u sabiex tikkumpensa l-iżvantaġġ imġarrab minnu,
            
         
               —
            
            
               tikkundanna lill-konvenuta fl-ewwel istanza għall-ispejjeż legali kollha.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka l-aggravji segwenti:
   
               (1)
            
            
               L-ewwel aggravju, ibbażat fuq l-argument li t-Tribunal għas-Servizz Pubbliku wettaq evalwazzjoni żbaljata tal-fatti fir-rigward tal-esperjenza professjonali meħtieġa għall-pożizzjoni tal-appellant.
            
         
               (2)
            
            
               It-tieni aggravju, ibbażat fuq l-argument li t-Tribunal għas-Servizz Pubbliku wettaq evalwazzjoni żbaljata tal-fatti u ta interpretazzjoni kontradittorja fir-rigward tal-klassifikazzjoni tal-appellant u, għalhekk, naqas milli jissodisfa l-obbligu ta’ motivazzjoni.
            
         
               (3)
            
            
               It-tielet aggravju, ibbażat fuq l-argument li t-Tribunal għas-Servizz Pubbliku naqas milli jissodisfa l-obbligu ta’ motivazzjoni fir-rigward taċ-ċaħda ta’ wħud mill-argumenti tal-appellant.
            
         
               (4)
            
            
               Ir-raba’ aggravju, ibbażat fuq l-argument li t-Tribunal għas-Servizz Pubbliku naqas milli jissodisfa l-obbligu ta’ motivazzjoni fir-rigward tal-verifika tal-grad tal-appellant.
            
         
               (5)
            
            
               Il-ħames aggravju, ibbażat fuq l-argument li t-Tribunal għas-Servizz Pubbliku ma pprovdiex motivazzjoni suffiċjenti fir-rigward tan-natura applikabbli tal-ġurisprudenza rilevanti.